ยิงรองนายกเทศมนตรีตำบลเนินขาม จ.ชัยนาท เสียชีวิตพร้อมบุตรสาว
ตำรวจเข้าหาหลักฐานภายในรถยนต์นางบุญเส่ย เพ็งสวย อายุ 62 ปี รองนายกเทศมนตรีตำบลเนินขาม อำเภอเนินขาม จังหวัดชัยนาท เนื่องจากถูกยิงเสียชีวิตพร้อม น.ส.อาทิตยา เพ็งสวย อายุ 27 ปี บุตรสาวซึ่งเป็นผู้ใหญ่บ้านหมู่ 14 ตำบลเดียวกัน ขณะกลับจากร่วมพิธีฌาปนกิจศพลูกบ้านภายในวัดเนินขาม เมื่อช่วงเย็นวานนี้ (31 ก.ค.) จากการสอบสวนเบื้องต้นตำรวจทราบว่าคนร้ายเป็นชาย 2 คนขี่รถจักรยานยนต์ฮอนด้าไม่ทราบสีและหมายเลขทะเบียน โดยคนขี่สวมหมวกไหมพรม ขณะที่คนซ้อนสวมเสื้อยืดและกางเกงขายาวสีดำ ใช้ปืนขนาด จุด357 ยิงผู้เสียชีวิตทั้ง 2 คนที่ศีรษะ ส่วนสาเหตุอยู่ระหว่างสอบสวนเมื่อวันที่ 3 กันยายน 2551 เกิดเหตุรองนายกเทศมนตรีตำบลเนินขามยิงเจ้าหน้าที่ในเทศบาลเสียชีวิต 3 คน ก่อนยิงตัวตายตาม สาเหตุมาจากเรื่องชู้สาวที่ไปชอบพอเจ้าหน้าที่คนหนึ่งในที่ทำงาน ต่อมาเมื่อวันที่ 16 ตุลาคม 2553 นายจรูญ จินดารัตน์ นายกเทศมนตรีตำบลเนินขามถูกลอบยิงบาดเจ็บสาหัส ส่วนภรรยาเสียชีวิตหลังกลับจากงานศพ
 รองนายกเทศมนตรีตำบลเนินขาม จังหวัดชัยนาท ถูกยิงเสียชีวิตพร้อมบุตรสาวซึ่งเป็นผู้ใหญ่บ้านในอำเภอเนินขาม ขณะไปร่วมงานศพ
ชัยนาท,ผู้ใหญ่บ้าน,ยิง,รองนายกเทศมนตรีตำบลเนินขาม